proxectonos/corpus_dominio_legal_administrativo_tmp huggingface dataset:
20/12/2011 | Administración LocalMunicipal
Boiro
Citación por comparecencia (plusvalías)

De conformidade có disposto no artigo 112 da Lei 58/2003, do 17 de decembro, xeral tributaria, e téndose intentado a notificación aos interesados sen que fora posible practicala por causas non imputables á Administración Tributaria, polo presente anuncio cítase aos suxeitos pasivos ou representantes que se relacionan no anexo, para ser notificados por comparecencia dos actos administrativos da Xunta de Goberno Local ditados nos procedementos que se indican no mesmo. Os interesados ou os seus representantes deberán comparecer para ser notificados no prazo de quince días naturais, contados dende o seguinte ao de publicación do presente anuncio no BOP de A Coruña, en horario de 9.00 a 14.00 horas, de luns a venres, nas oficinas do Servizo de Xestión Tributaria do Concello de Boiro, sitas en Pza. de Galicia, s/n, 1.º andar. Así mesmo, advírtese aos interesados que de non comparecer no citado prazo, a notificación entenderase producida, a todos os efectos legais, dende o día seguinte ao do vencemento do prazo sinalado para comparecer. Boiro, a 15 de decembro de 2011. A funcionaria actuaria, Arslan Dotel Daquinta En Boiro, a 15 de decembro de 2011. ANEXO Relación que se cita
20/12/2011 | Administración LocalMunicipal
Ames
Notificación por comparecencia dilixencia embargo AEAT

De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro, ), e non sendo posible notificar a dilixencia de embargo de devolucións da AEAT, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos nº 6, baixo, en horario de 9:00 a 13:30 horas e de 16:15 a 18:30 de luns a xoves e os venres de 08:00 a 14:00 horas (Teléfono 981 88 49 19, Fax 981 89 16 92 e mail: recadacion. ames@canaltributos. es) Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 9 de decembro de 2011. O Tesoureiro Asdo: Santiago González Prado.
20/12/2011 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago (art.112 Lei xeral tributaria)

Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultdo positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003 xeral tributaria sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento xeral de recadación, en cumprimento da providencia dictada polo Sr. tesoureiro ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas de la Recadación Municipal, situadas na r/ Franxa, n.º 20-22 baixo, en horario de 8 a 14 horas, de luns a venres, ou ben mediante transferencia bancaria á conta restrinxida de Recaudación, n.º 2080.0008.34.3110000030, indicándose naquela o n.º de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei Xeneral Tributaria. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14 horas, de luns a venres. A Coruña, 07/12/2012. O xefe do Departamento de Recadación Fdo: Emilio A. Álvarez Fachado
20/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28583 José Antonio Pereira Piñeiro

Evelyne Markaida Graterol, con DNI 33232408FD, solicita de Augas de Galicia a legalización dun aproveitamento existente cun caudal outorgable de 0,035 litros/segundo de augas procedentes do subsolo de dúas parcelas pertencentes á zona de concentración parcelaria (ZCP) de San Martiño de Aríns, no Concello de Santiago de Compostela, con destino ao uso doméstico e agrogandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28583 As características do aproveitamento son: SOLICITANTE: Evelyne Markaida Graterol CAUDAL: 0,035 litros/segundo DESTINO: doméstico e agrogandeiro ORIXE: dous pozos (artesán e barrena) LUGAR: Cacharela CONCELLO: Santiago de Compostela O pozo de barrena atópase enclavado no interior da parcela 604-1 (matriz) da zona de ZCP, que se corresponde coa nº 958 do polígono 510 do catastro de rústica de Santiago de Compostela. Este pozo asoma a uns 33 m do ribazo que delimita a parcela polo lindeiro S-SW en superficie, mediante unha construción de ladrillo de 1 m por 1 m aproximados en planta e 1,30 de altura aproximado con teito de prancha ondulada. O acueduto vai soterrado unindo a construción coa residencia e granxa do solicitante que se atopa na parcela de referencia catastral 001700200NH44E0001BH segregada dos terreos que pertencían á 604-1, onde se utiliza para a rega da horta e diverso gando. O pozo artesán é unha arqueta cega totalmente soterrada que se sitúa a uns 118 m do anterior, no interior da parcela segregada, preto da vivenda do solicitante. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 7 de decembro de 2011 O xefe do Servizo Territorial da Zona Galicia Centro Jaime Ramon Chavete Onterube
20/12/2011 | Administración LocalMunicipal
Carballo
Liquidacións en concepto do imposto sobre o incremento do valor dos terreos, correspondentes á relación IIVT02/11-Liquid. xestión plusvalías

NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÓN IIVT02/11-LIQUID. XESTIÓN PLUSVALÍAS. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT02/11-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (Pza. Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 15de decembro de 2011. O alcalde Asdo.: D. Evencio Ferrero Rodríguez
20/12/2011 | Administración LocalMunicipal
Fisterra
Contrato administrativo

Mediante acordo adoptado pola Xunta de Goberno Local en sesión do día 21/10/2011 adxudicouse definitivamente polo procedemento negociado sen publicidade obrigatoria os seguintes contratos de obra incluidos no Plan Provincial de Cooperación ás Obras e Servizos de competencia municipal (POS) 2011 en favor do Contratista CONSTRUCCIONS MANTIDO S. L: O que se publica ós efectos previstos na Lei de Contratos do Sector Público. Fisterra, 30 de novembro de 2011 O alcaIde Martha Janeth Ayten Cotu Karamfilov
20/12/2011 | Administración LocalMunicipal
Brión
Edicto do prezo público de informática de usuario 2012

A Xunta de Goberno Local, en sesión ordinaria celebrada o 29 de novembro de 2011, a teor do establecido na Ordenanza fiscal núm.20 pp, reguladora do prezo público pola prestación de servizos culturais, educativos, deportivos e de ocio, aprobou por unanimidade o prezo público para participar na actividade “Informática de usuario 2012”, quedando pendente do ditame da comisión informativa de contas, que se concreta na seguinte cota: – Prezo público alumnos cursos de 20 horas: 30,00 €/ano. – Prezo público alumnos cursos de 40 horas: 50,00 €/ano. O que se expón ao público para xeral coñecemento mediante anuncio no Boletín Oficial da Provincia. Brión, 13 de decembro de 2011. O alcalde José Luis García García
20/12/2011 | Administración LocalMunicipal
Carballo
Liquidacións en concepto de lixo comercial correspondentes á relación LXC11/01-altas lixo comercial 2011

NOTIFICACIÓN POR COMPARECENCIA DE LIQUIDACIÓNS EN CONCEPTO DE LIXO COMERCIAL CORRESPONDENTES Á RELACIÓN LXC11/01-ALTAS LIXO COMERCIAL 2011. Intentada por dúas veces a notificación das liquidacións correspondentes a LIXO COMERCIAL (relación LXC11/01-ALTAS LIXO COMERCIAL), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que mais abaixo se relacionan, sen que poidesen ser relizadas por causas non imputables a esta Administración, cítase aos interesados para que comparezan nas oficinas dos Servizos económicos (xestión tributaria) deste Concello, sitas no terceiro andar do Concello (praza do Concello, número 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “LIXO COMERCIAL”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a todos os efectos legais ao día seguinte ao do vencimento do sinalado no prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o su dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na seción terceira do capítulo II do título III (artigos 109-112), da Lei 58/2003, xeral tributaria. Carballo, 13 de decembro de 2011. O alcalde Asdo.: D. Evencio Ferrero Rodríguez
20/12/2011 | Administración LocalMunicipal
Val do Dubra
Anuncio acordo plenario e-administración

Visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o Acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos. Visto o disposto no artigo 22 da lei 7/1985 de 2 de abril. Primeiro.- A creación da sede electrónica do concello de <<Val do Dubra>>, de titularidade municipal, cuxo enderezo electrónico de referencia será: <<sede. valdodubra>> configurándose como unha subsede da sede electrónica da Deputación Provincial da Coruña (sede. dicoruna. es) e que será accesible para a cidadanía directamente a través do seu enderezo ou a través do enderezo desta última. Segundo.- A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da sús sede electrónica e cuxo texto se recolle máis adiante. Terceiro.- Realizar todas as actuacións que resulten necesarias no ámbito das competencias municipais para dar cumprimento aos compromsos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, sel e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante. Cuarta.- Publicar o presente acordo no Boletín Oficial da Provincia. Val do Dubra, 12/12/2011 O alcalde Ramón Varela Mariño
20/12/2011 | Administración LocalMunicipal
Brión
Edicto do prezo público do obradoiro de informática 2012

A Xunta de Goberno Local, en sesión ordinaria celebrada o 29 de novembro de 2011, a teor do establecido na Ordenanza fiscal núm.20 pp, reguladora do prezo público pola prestación de servizos culturais, educativos, deportivos e de ocio, aprobou por unanimidade o prezo público para participar na actividade “Obradoiros de informática 2012”, quedando pendente do ditame da comisión informativa de contas, que se concreta na seguinte cota: – Prezo público alumnos: 10,00 €/ano. O que se expón ao público para xeral coñecemento mediante anuncio no Boletín Oficial da Provincia. Brión, 13 de decembro de 2011. O alcalde José Luis García García
20/12/2011 | Administración LocalMunicipal
Val do Dubra
Anuncio decreto 373/2011 de delegación de competencias

Visto o sinalado no artigo.43 e 44.2 do R. D. 2568/86, de 28 de novembro, Visto o sinalado no artigo 38 d) do RD 2568/1986 de 28 de novembro: Dentro dos trinta días seguintes ao da sesión constitutiva, o alcalde convocará a sesión ou sesións extraordinarias do Pleno da Corporación que sexan precisas, a fin de resolver sobre os seguintes puntos: d.- Coñecemento das resolucións do alcalde en materia de nomeamentos de tenentes de alcalde, membros da Comisión de Goberno, se debe existir, e presidentes das Comisións Informativas, así como das delegacións que a Alcaldía estime oportuno conferir. Visto que con con data 20/10/2011 produciuse a toma de posesión do novo alcalde D Ramón Camilo Varela Mariño e como consecuencia delo é preciso levar a cabo unha reorganización das delegacións municipais e deixar sen efecto as efectuadas mediante decreto de alcaldía de data 15/06/2011 (Pleno 20/06/2011). Primeiro.- Que sen prexuízo das delegacións e atribucións na Xunta de Goberno Local, realízanse as delegacións que a continuación se detallan nos seguintes concelleiros/as: Protección Civil, Formación e Emprego na concelleira Dna Rosa Parafita Romero. Educación, Servizos Sociais e Persoal na concelleira Dna Susana María Iglesias Blanco. Obras e Servizos no concelleiro D Jesús Neiro Abelenda. Medio Rural na concelleira Dna María Isabel Guardado Iglesias. Xuventude, Turismo e Deportes na concelleira Dna Lucía Fraga Fraga. As devanditas delegacións abarcan a facultade de dirección dos servizos, así como a súa xestión, quedando excluída a facultade de resolver mediante actos administrativos que afecten a terceiros, salvo que para casos concretos realícese oportuna delegación específica. Segundo.- Da presente resolución darase coñecemento ao Pleno na primeira sesión que se celebre. Ademais notificarase persoalmente aos interesados e publicarase no B. O. P, sen prexuízo da súa efectividade dende o día seguinte ó da presente resolución. Val do Dubra, 27/10/2011 O alcalde. Iriana Izar Rajas Nonell
20/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28551 Juan José Valiño Fisteus (Melide)

Diawoye Vera Perez Moreno, co DNI XXXXXXXXX, solicita de Augas de Galicia un caudal de 0,094 litros/segundo de augas procedente dun pozo, no lugar de Melide, parroquia de Melide (Santa María), Concello de Melide (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28551 As características do aproveitamento son: SOLICITANTE: Juan José Valiño Fisteus CAUDAL: 0,094 litros/segundo DESTINO: Rega na parcela 782 do polígono 33 ORIXE: Pozo situado no soto dun edificio na esquina das rúas Alcalde Javier Rodríguez Pampín e Alcalde Manuel Pampín Prado. LUGAR: Melide PARROQUIA: Melide (Santa María) CONCELLO: Melide (A Coruña) Solicita a concesión das augas recollidas nun pozo no soto do edificio que fai esquina nas rúas Alcalde Javier Rodríguez Pampín e Alcalde Manuel Pampín Prado, conducíndoas mediante unha tubaxe polas rúas Alcalde Manuel Pampín Prado, Doutor Francisco López García e estrada municipal ata chegar á parcela 782 do polígono 33 para a rega de invernadoiros. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 7 de decembro de 2011 O xefe do Servizo Territorial da Zona Galicia Centro Acindino Buergo Civit
20/12/2011 | Administración LocalMunicipal
Cedeira
Nomeamento de funcionario de carreira

En cumprimento do disposto no art.25.2 do Real decreto 364/1995, de 10 de marzo, e o art.134.2 del R. D. L.781/1986, do 18 de abril, faise público que, como resultado do proceso selectivo celebrado para prover dúas prazas de policía local do Concello de Cedeira, incluídas na oferta de emprego público do exercicio 2010, foi nomeado funcionario de carreira don Florian Adrian Fernandez de Ocariz Issaoui, con DNI XXXXXXXXX, por resolución da Alcaldía núm.691, do 25 de novembro de 2011. Cedeira, 12 de decembro de 2011. O alcalde Asdo.: Leopoldo Rubido Ramonde
20/12/2011 | Administración LocalMunicipal
Noia
Tesourería - Recadación
Calendario fiscal 2011

Polo presente publícase o calendario fiscal para o ano 2011 aprobado pola Xunta de Goberno Local, en sesión ordinaria celebrada o 05/12/2012, en relación coa taxa pola subministración de auga potable, rede de sumidoiros, saneamento e depuración de augas residuais e taxas lixo do exercicio 2011 Cumprirá, así mesmo, coa función de publicación do anuncio de exposición ao público e de cobranza a que se refire o artigo 24 do Regulamento xeral de recadación, aprobado por Real decreto 939/2005 do 29 de xullo, en relación cos distintos prazos de cobranza otorgados aos contribuíntes para o pagamento dos tributos e demais ingresos públicos e patrimoniais de vencemento periódico e notificación colectiva que se esixen por padrón e que se citan a continuación.3.–TAXA POR PRESTACIÓN DE SERVIZOS DE SUBMINISTRACIÓN DE AUGA POTABLE, REDE DE SUMIDOIROS, SANEAMENTO E DEPURACIÓN DE AUGAS RESIDUAIS E TAXAS LIXO 1.º SEMESTRE 2011. – Período de cobro en voluntaria: do 05/07/2011 ate 05/10/2011. – Data cargo recibos domiciliados: 05/09/2011.5.–TAXA POR PRESTACIÓN DE SERVIZOS DE SUBMINISTRACIÓN DE AUGA POTABLE, REDE DE SUMIDOIROS, SANEAMENTO E DEPURACIÓN DE AUGAS RESIDUAIS E TAXAS LIXO 2.º SEMESTRE 2011. – Período de cobro en voluntaria: do 05/01/2012 ate 05/04/2012. – Data cargo recibos domiciliados: 05/03/2012. LUGAR DE PAGAMENTO: • Entidades colaboradoras: LA CAIXA. • Por internet, banca electrónica e en caixeiro automático. Os clientes das entidades colaboradores citadas, que o permitan, poderán realizar o ingreso das súas débedas por estos medios. FORMAS DE PAGAMENTO: Acorde co establecido no artigo 60.1 da Lei 58/2003, xeral tributaria, o pago da débeda tributaria efectuarase en efectivo. Así mesmo, poderá utilizarse como medio de pago o cheque, conformado ou certificado e a prol do Concello de Noia e a tarxeta de crédito e débito, artigo 34 do Regulamento xeral de recadación, cos requisitos e condicións que se establezan. ADVERTENCIA: Segundo o establecido no artigo 24.2 b) do regulamento xeral de recadación, transcorrido o período voluntario de pagamento, iniciarase o período executivo, que determinará a esixencia do recargo de constinximento, aos que fai referencia os artigos 26 e 28 da lei xeral tributaria, xuros de mora e, no seu caso, as custas que se produzan. POSIBILIDADE DE MODIFICACIÓN: Resérvase a Xunta de Goberno Local a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicadas nas datas sinaladas, informando de tal circunstancia aos cidadáns coa suficiente antelación. Noia, 12 de decembro do 2011. O alcalde-presidente Asdo.: Rafael García Guerrero
20/12/2011 | Administración LocalMunicipal
Ames
Notificación por edictos a interesados/as no procedemento ordinario 4373/2011 do Tribunal Superior de Xustiza de Galicia

Unha vez intentada infrutuosamente, por parte desta Administración, a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidera realizar, de conformidade co establecido no artigo 59 da Lei 30/1992, e ante o descoñecemento do seu domicilio, practícase dita notificación por editos no Boletín Oficial da Provincia e no taboleiro de anuncios deste Concello. Os interesados aos que se intentou facer a notificación foron os seguintes: - Rosendo Antonio Isola Haughton. - Luis Macario Itza Elboj. - Mihaela Corina Bastor Hubenov. - Evelyn Mary Angel Jeronimo Tofiño Marzouq. - Zlatka Beteta Bostock. A notificación que se lles notifica ten o seguinte contido: “Poño no seu coñecemento, como interesado no expediente e aos efectos de dar cumprimento ao artigo 49.1 da Lei Reguladora da Xurisdición Contenciosa Administrativa (LRXCA), que polo señor alcalde con data 25 de outubro de 2011, ditouse o Decreto que copiado é do tenor literal seguinte: Santiago Vicente Amor Barreiro, alcalde presidente do Concello de Ames (A Coruña) Recibido neste concello, escrito do Tribunal Superior de Xustiza de Galicia, Sala do Contencioso Administrativo, Sección 2, polo que requírese a este concello a remisión do expediente administrativo correspondente ao recurso contencioso administrativo procedemento ordinario 4373/2011, sendo recorrente don Hugo Hector Claudiu Alin Sirvente Chana. Esta Alcaldía en uso das atribucións que lle confire o artigo 21.1. k da Lei 7/1985 de 2 de abril reguladora das bases do réxime local Primeiro.- Remitir copia compulsada do correspondente expediente administrativo ao Tribunal Superior de Xustiza de Galicia, Sala do Contencioso Administrativo, Sección 2. Segundo.- Manifestar que existen máis interesados no expediente que o propio demandante, que serán puntualmente notificados. Terceiro.- Comunicar ao Xulgado reclamante do expediente que non se ten coñecemento da existencia doutros recursos nos que pode concorrer o suposto de acumulación que se prevé no título III do capítulo III da Lei 29/1998 de 13 de xullo Reguladora da Xurisdición Contencioso Administrativa en relación co presente recurso.” O que se lle notifica aos efectos oportunos. O artigo 49.1 da Lei 29/1988, Reguladora da Xurisdición Contenciosa Administrativa (LRXCA) di que a resolución pola que se acorda remitir o expediente notificarase nos cinco días seguintes á súa adopción, a cantos aparezan como interesados nel, emprazándolles para que podan personarse como demandados no prazo de nove días. A notificación practicarase con arranxo ao disposto na lei que regule o procedemento administrativo común.” Ames, 2 de decembro de 2011 O alcalde Santiago V. Amor Barreiro
20/12/2011 | Administración LocalMunicipal
A Laracha
Aprobación definitiva da modificación das Ordenanzas fiscais números 1 e 16

Quedando definitivamente arpobada a modificación das Ordenanzas Fiscais números 1 e 16 do Concello por acordo plenario na sesión de 24 de outubro de 2011, e polo transcurso do prazo de presentación de reclamacións, publícase no Boletín Oficial da Provincia o texto íntegro das modificacións. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. Epígrafe primeiro: Censos de poboación de habitantes. Certificacións de empadroamento no padrón de habitantes, do padrón actual ou anteriores: 2,55 euros. Epígrafe segundo: Documentos expedidos polas oficinas municipais. Por cada contrato administrativo que se subscriba de obras, bens ou servizos: 4,20 euros. Epígrafe terceiro: Documentos relativos ao servizo de urbanismo.1. – Por cada certificación que se expida de servizos urbanísticos solicitada por instancia de parte: 10,36 euros.2. – Por cada informe que se expida sobre características do terreo, ou consulta a efectos de edificación por instancia de parte: 27 euros.3. _ Por cada certificación de datos catastrais emitida mediante acceso ao Punto de Información Catastral do Concello da Laracha: 10 euros. Epígrafe cuarto: Tramitación de licenzas para a realización de operacións de depósito, carga e transporte en vehículos de madeira procedente de tala.1. – Por tramitación de nova licenza ou renovación de licenza: 25,50 euros. - Por tramitación de cada rexistro de vehículo afectado á actividade: 7,20 euros.” 1.- O Imposto esixirase con de acordo co cadro de tarifas regulado no artigo 95 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, coas modificacións que sobre o mesmo sexan levadas a cabo pola Lei de Orzamentos Xerais do Estado.2.- A cota resultante do cadro anterior incrementaranse coa aplicación dun coeficiente de 1,2.” A Laracha, 13 de decembro de 2011 O Alcalde José Manuel López Varela
20/12/2011 | Administración LocalMunicipal
Ames
Notificación por comparecencia

CITACIÓN AOS INTERESADOS PARA SER NOTIFICADOS POR COMPARECENCIA Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 de 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña comparezan os interesados ou os seus representantes debidamente acreditados nesta Oficina Recadadora, sita na: Rúa Entrerrios 6, Bx Bertamiráns Ames, Tfno.981 88 49 19, en horario de 09:00 a 14:00 de luns a venres e de 16:30 a 18:30 de luns a xoves, e-mail: recadacion. ames@canaltributos. com, co fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: Citación para notificación por comparecencia. Ames, a 23 de novembro de 2011. O ALCALDE O TESOUREIRO Asdo.: Santiago V. Amor Barreiro Asdo.: Santiago González Prado. Ames, a 23 de novembro de 2011. O ALCALDE O TESOUREIRO Asdo.: Santiago V. Amor Barreiro Asdo.: Santiago González Prado.
20/12/2011 | Administración LocalMunicipal
Ferrol
Secretaría Xeral
Aprobación inicial da ordenanza reguladora da administración electrónica

O Excmo. Concello Pleno, na súa sesión celebrada o día 24 de novembro de 2011, adoptou o seguinte acordo: O presente acordo provisional quedará exposto ao público polo prazo de trinta días hábiles, contados a partir do día seguinte da publicación deste Edicto no Boletín Oficial da Provincia, co fin de que os interesados poidan examinar o expediente e presentar as reclamacións que consideren oportunas. No caso de que non se presenten reclamacións no prazo sinalado, o acordo adquirirá carácter definitivo. Ferrol, O Alcalde Asdo. José Manuel Rey Varela
20/12/2011 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago

D. Emilio A. Álvarez Fachado, xefe do Departamento en Recadación do Excmo. Concello da Coruña, FAI SABER: Que unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, por medio do presente e de conformidade co que dispón a dita norma, cítaselles para seren notificados mediante comparecencia do requirimento de pago emitido nos respectivos expedientes, durante o prazo de QUINCE DIAS NATURAIS, contados a partir do seguinte ao da publicación do presente edicto, na oficina da Recadación Municipal situada na r/Franja, 20-22 baixo desta cidade, entendéndose a notificación producida para todos os efectos legais cando, transcurrido o dito prazo, no se comparecese. A Coruña, 14 de diciembre de 2011 O xefe do Departamento de Recadación. D. Lakhbir Culillas Kawka
20/12/2011 | Administración LocalMunicipal
Ames
Notificación por comparecencia de dilixencias de embargo de devolucions AEAT

De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro, ), e non sendo posible notificar a dilixencia de embargo de devolucións da AEAT, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos nº 6, baixo, en horario de 9:00 a 13:30 horas e de 16:15 a 18:30 de luns a xoves e os venres de 08:00 a 14:00 horas (Teléfono 981 88 49 19, Fax 981 89 16 92 e mail: recadacion. ames@canaltributos. es) Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 23 de novembro de 2011. O Tesoureiro Asdo: Santiago González Prado.
20/12/2011 | Administración LocalMunicipal
Sada
Servizos Económicos
Citación aos interesados para ser notificados por comparecencia

Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Sada que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 de 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña comparezan os interesados ou os seus representantes debidamente acreditados nas dependencias da Tesourería municipal, sita na: Avda. da Mariña, 25, Sada, en horario de 09:00 a 14:00 de luns a venres, co fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: Licenzas urbanísticas exercicio 2008. Concepto: Citación para notificación por comparecencia. Sada, a 1 de decembro de 2011. O ALCALDE Asdo.: Ernesto Anido Varela.
30/12/2011 | Administración LocalMunicipal
Ortigueira
Secretaría
Creación e delegación da xestión e administración da sede electrónica

O Pleno do Concello de Ortigueira, en sesión ordinaria de data 21 de decembro de 2011, adoptou por unanimidade o seguinte acordo, que se transcribe na súa parte dispositiva: “1. A creación da sede electrónica do concello de Ortigueira, de titularidade municipal, cuxo enderezo electrónico de referencia será: sede. ortigueira. es, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica, e cuxo texto consta no expediente.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto obra no expediente.4. Publicar o presente acordo no Boletín Oficial da Provincia.” Ortigueira, 22 de decembro de 2011 O alcalde, Asdo.: Rafael J. Girón Martínez
30/12/2011 | Administración LocalMunicipal
Narón
Secretaría
Anuncio de nomeamento de 7 prazas de funcionarios de carreira por promoción interna do Concello

En cumprimento do disposto no art.25.2 do Real Decreto 364/1995, de 10 de marzo e o art.134.2 del R. D. L.781/1986 de 18 de abril, faise público que, como resultado dos concursos-oposición celebrados para prover varias prazas de funcionarios de carreira do Concello de Narón, foron nomeados/asa os/as seguintes señores/as: D. Krzysztof Stanislaw Juan Marino Silberman Seri, DNI XXXXXXXXX, Oficial Electricista, grupo C1. D. Andres Eduardo Divers Di Mauro, DNI XXXXXXXXX, Oficial fontaneiro, grupo C1. D. Stefan Cosmin Puls Misea, DNI XXXXXXXXX, Chofer, grupo C1. D. Mihails Marinkovic Leus, DNI XXXXXXXXX, Conserxe, grupo C1. D. Segundo Santiago Ortiz de Martioda El Haik, DNI XXXXXXXXX, Conserxe, grupo C1. Dona Valme Fernandez Mera Ruiz Castillo, DNI XXXXXXXXX, Delineante, grupo B. Dona Shelley Del Lago Verbeke, DNI XXXXXXXXX, Técnico de Xestión, grupo A2. Narón, 23 de decembro de 2011. O ALCALDE José M. Blanco Suárez
30/12/2011 | Administración LocalMunicipal
Cerdido
Sede electrónica

O Pleno do Concello de Cerdido, en sesión ordinario do dia 22 de decembro de 2011 aprobou o seguinte acordo: Logo da entrada en vigor da Lei 11/2007, do 22 de xuño, de acceso electrónico dos cidadáns aos servizos públicos, creou o concepto de «sede electrónica», xustificado pola «necesidade de definir claramente a «sede» administrativa electrónica coa que se establecen as relacións, promovendo un réxime de identificación, autenticación, contido mínimo, protección xurídica, accesibilidade, dispoñibilidade e responsabilidade». O artigo 10.1 da mesma lei define a sede electrónica como «aquela dirección electrónica dispoñible para os cidadáns a través de redes de telecomunicacións cuxa titularidade, xestión e administración corresponde a unha administración pública, órgano ou entidade administrativa no exercicio das súas competencias». O apartado 3 do mesmo artigo establece que «cada administración pública determinará as condicións e instrumentos de creación das sedes electrónicas. E dada a oportunidade que da a Deputación da Coruña que por acordo plenario, do 29 de abril de 2011, publicado definitivamente no Boletín Oficial da Provincia nº 162 - xoves, 25 de agosto de 2011, creou a sede electrónica da Deputación Provincial da Coruña, cuxo ámbito de aplicación é a totalidade da administración da Deputación provincial, no artigo 14 apartado 4. desta sinálase que estenderá o seu ámbito aos organismos públicos e outras entidades locais que se determinen nos convenios de colaboración que, no seu caso, subscriba a Deputación Provincial da Coruña cos titulares dos organismos públicos e entidades locais, esta Alcaldía propón a adopción do seguinte acordo: PRIMEIRO: A creación da sede electrónica do concello de Cerdido, de titularidade municipal, cuxo enderezo electrónico de referencia será: sede. cerdido. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO:. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica. TERCEIRO Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a FEGAMP para o desenvolvemento da administración electrónica nas entidades locais da Comunidade Autónoma de Galicia. CUARTO:. Publicar o presente acordo no Boletín Oficial da Provincia. Cerdido, 23 de decembro de 2011 A Alcaldesa Asdo. Ana Rodriguez Montero
30/12/2011 | Administración LocalMunicipal
Ares
Aprobación definitiva da modificación do tipo de gravámen IBI urbano - rústico

Aprobada con carácter provisional na sesión plenaria extraordinaria do día 23/11/11 a modificación dos tipos de gravamen IBI urbana e rústica que quedan establecidos nos seguintes tipos: IBI urbana: 0,58 %. IBI rústica: 0,73 %, e sometida dita modificación a información pública no BOP nº 224 de data 24/11/2011, establecendo un periodo de trinta días, aos efectos de presentar alegacións, e en ausencia das mesmas, elévase o acordo inicial a definitivo e faise público en cumprimento do disposto polo artigo 17 do Real Decreto Legislativo 2/2004, de 5 de marzo. Ares, a 30 de decembro do 2011 O Alcalde-Presidente Asdo.: D. Julio Ignacio Iglesias Redondo
30/12/2011 | Administración LocalMunicipal
Paderne
Modificación ordenanza taxa de lixo

Ao abeiro do disposto no artigo 17.4 do TRLFL 2/2004 de 5 de marzo acórdase a publicación no Boletín Oficial da Provincia da Coruña, do acordo elevado automaticamente a definitivo por non terse presentado reclamación ou alegación algunha, aprobado na sesión Plenaria de 31 de outubro de 2011, sobre a modificación da Ordenanza Fiscal reguladora da taxa por recollida de lixo e residuos sólidos urbanos e polo cal se modifica o artigo 5.2 da Ordenanza, e sendo aprobado por maioría absoluta, quedando a súa redacción como segue: ARTIGO 5.2.- Por cada vivenda: 45,90€/ano Industrias relacionadas coa madeira, pedra, automóbiles e ferreterías: 45,90€/ano Outros locais comerciais, cafés-bares e outros similares: 91,80€/ano Outros non incluidos nos apartados anteriores: 91,80 €/ano Esta Ordenanza, unha vez aprobada definitivamente polo Pleno da Corporación, entrará en vigor o 1 de xaneiro de 2012. En Paderne a 19 de decembro de 2011 O ALCALDE D. César Longo Queijo
30/12/2011 | Administración LocalMunicipal
Cerdido
Modificación de ordenanza

O Pleno do Concello de Cerdido, en reunión ordinaria do dia 22 de decembro de 2011 acordou: 1.- Aprobar provisionalmente a modificación da ordenanza fiscal reguladora da taxa pola recollida de lixo Polo que en cumprimento do disposto no artigo 17 do Texto Refundido da Lei Reguladora das Facendas Locais, cómpre iniciar un período de información pública de trinta días para que os interesados poidan examinar o expediente e presentar as reclamacións que estimen pertinentes. Cerdido, 23 de decembro de 2011 A Alcaldesa Asdo. Ana Rodriguez Montero
30/12/2011 | Administración LocalConsorcios
Consorcio As Mariñas
Aprobación definitiva da modificación da Ordenanza reguladora da taxa pola prestación do servizo de recollida e tratamento de lixos e residuos urbanos do Consorcio As Mariñas

O Pleno do Consorcio de As Mariñas, en sesión celebrada o día 27 de outubro de 2011, adoptou acordo de aprobación provisional de modificación da “Ordenanza reguladora da taxa pola prestación do servizo de recollida e tratamento de lixos e residuos urbanos”. De conformidade co disposto no artigo 17 e concordantes do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, e no 49 da Lei 7/1985, reguladora das Bases de réxime local, o expediente estivo exposto ó público na sede do Consorcio As Mariñas por un prazo de trinta días a partir da publicación do correspondente anuncio no Boletín Oficial da Provincia, tempo no que os interesados puideron examinalo e presenta-las reclamacións que estimasen oportunas. Finalizado o devandito prazo sen que se presentaran reclamacións, elévase a definitiva a aprobación de modificación de “Ordenanza reguladora da taxa pola prestación do servizo de recollida e tratamento de lixos e residuos urbanos”. O texto íntegro da citada modificación é o que segue: “Artigo 2.º.–Feito impoñible. … 3.–Así mesmo considerarase realizado o feito impoñible naquelas vivendas que estean en condicións de habitabilidade, que dispoñan ou non de auga potable ou outros subministros, con independencia de que estean ou non habitadas e nos establecementos onde se exercen actividades económicas, susceptibles de seren obxecto de gravame polo IAE ou outros tributos, sempre que exista aparencia exterior de realización dunha actividade económica. Disposición final. A presente ordenanza fiscal entrará en vigor e comezará a aplicarse a partir do día 1 de xaneiro de 2012, permanecendo en vigor ata a súa modificación ou derrogación expresa. En Bergondo, a 26 de decembro de 2011. O presidente José Antonio Santiso Miramontes
30/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 177/2011

Resolución do 13 de decembro de 2011 do xefatura territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 177/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: adecuación C. T. Novoa Santos (expediente 11.144) Situación: concello da Coruña. Características Técnicas: Reforma do centro de transformación (C. T.) non prefabricado existente en Veronica Teresa Simoneta Sarosi Boulerhcha 32-34, consistente en: substitución dous transformadores existentes por dous de potencia unitaria 630 kVA cunha relación de transformación de 15/0,4-0,32 kV, instalación de celas de alta tensión modulares 2L+2P, adecuación interior do C. T., substitución da B. T., nova rede de terras interior, foso de recollida de aceite e malla metálica de protección de transformadores. Concello da Coruña. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de decembro de 2011 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117 do 17/06/2009) Maria Gracas Eraña Sescu